وزارات ثقافت
ثقافت کے مرکزی وزیر  جناب پرہلادسنگھ پٹیل نے ’قومی میوزیم کا دورہ کیا اور میوزیموں ، آرٹ گیلریوں اور نمائشوں کے کل سے دوبارہ کھولنے سے متعلق تیاریوں کا جائزہ لیا
نئی دہلی، 10نومبر 2020: ثقافت کے مرکزی وزیر مملکت  نے آج قومی میوزیم کا دورہ کیا اور وزارت کے ذریعہ جاری معیاری آپریشن کے عمل کے مطابق ، کل یعنی 10 نومبر سے میوزیموں ، آرٹ گیلریوں اور نمائشوں کے کل سے دوبارہ کھولنے سے متعلق تیاریوں کا جائزہ لیا۔
اپنے دورے کے دوران وزیر موصوف نے کہا کہ میوزیموں ، آرٹ گیلریوں اور نمائشوں کو کل سے دوبارہ کھولنے کے لئے تفصیلی ہدایت جاری کردی ہیں۔ اس کے مدنظر قومی میوزیم کے ذریعہ کئے گئے انتظامات کا جائزہ لینے کا فیصلہ کیا گیا۔ انہوں نے تیاریوں پر اظہار اطمینان کیا اور اس کے لئے تمام ٹیم کو سراہا ۔ انہو ں نے کہا کہ قومی میوزیم نے ، آن لائن ٹکٹوں اور داخلے پر حرارت کی اسکریننگ کے علاوہ دیگر بہت سے احتیاطی اقدامات بھی کئے ہیں۔ انہوں نے سب پر زور دیا کہ وہ انتظامات کو مزید بہتر بنانے کے لئے تجاویز دیں نیز انہوں نے عوام سے بھی اس عمل میں تعاون کرنے کی اپیل کی۔
نئی دلی میں واقع نیشنل میوزیم کل یعنی 10 نومبر 2020سے عوام الناس کے لئے دوبارہ کھول دیا جائے گا ۔ یہ قدم حکومت ہند کی مختلف وزارتوں کے ذریعہ جاری رہنما خطوط کے مطابق اٹھایا گیا ہے۔ثقافت کی وزارت کے تحت دیگر میوزیم بھی اس کی پیروی کریں گے ۔ وزیر موصوف کے ساتھ سکریٹری  جناب رگھویندر سنگھ ، قومی میوزیم کے ایڈیشنل ڈائریکٹر جنرل جناب سبراٹا ناتھ وزارت ثقافت میں جوائنٹ سکریٹری محترمہ نروپما کوٹرو اور قومی میوزیم اور قومی میوزیم انسٹی ٹیوٹ کے دیگر افسران موجود تھے۔
وزارت داخلہ کی ان لاک 5.0 رہنما خطوط پر مبنی ، اور ثقافت اور اختراعی صنعت میں مختلف ساجھیداروں سے موصولہ تجاویز پر غورکرنے کے بعد ثقافت کی وزارت نے ،’’ میوزیموں ، آرٹ گیلریوں اور نمائشوں کو دوبارہ کھولنے ‘‘ کے لئے معیاری آپریشن ضابطوں کی تفصیلات جاری کیں ، جو کہ کووڈ-19 کو پھیلنے سے روکنے کے لئے احتیاطی اقدامات سے متعلق ہیں۔
ان رہنما خطوط میں، میوزیمو ں ، آرٹ گیلریوں اور نمائشوں  نمائشوں کے انتظامیہ کے ساتھ ساتھ ان مقامات پر آنے والے افراد کے ذریعہ معیاری آپریٹنگ ضابطوں پر عمل درآمد کرنے کی تفصیلات شامل ہیں۔ باقاعدہ صفائی ستھرائی ، ٹکٹوں کی خریداری اور ناظرین کے تحفظ کو یقینی بنانے کے لئے نیز میوزیموں ، نمائشوں اور آرٹ گیلریوں کے عملے کے لئے جامع رہنما خطوط جاری کردئے گئے ہیں۔
یہ واضح کیا گیا ہے کہ کسی بھی کنٹینمنٹ زو ن میں کوئی بھی میوزیم یا آرٹ گیلری دوبارہ نہیں کھولی جائے گی۔ مزیدبرآں ریاست اور مرکز کے زیر انتظام علاقوں کی سرکاریں اپنے میدانی جائزے کے مطابق اضافی اقدامات تجویز کرنے پر غورکرسکتی ہیں۔کووڈ-19 انتظامیہ کے لئے قومی ہدایت نامے اور وزارت داخلہ ، صحت اور خاندانی بہبودکی وزارت ، ریاستو ں نیز مرکز کے زیر انتظام سرکاروں وغیرہ کے ذریعہ جاری متعلقہ رہنما خطوط پر ، تما م سرگرمیوں اور کارروائیوں کے دوران ، پورے طورپر عمل درآمد کیا جانا چاہئے ۔
ان رہنما خطوط کا فوری طور پر اطلاق ہوتا ہے اور اگلا آرڈر آنے تک یہ موثر رہیں گے۔ایک جانب 10 نومبر 2020 سے آئندہ کے لئے ثقافت کی وزارت کے تحت میوزیم ، نمائشیں اور آرٹ گیلریاں دوبارہ کھل جائیں گی۔دیگر کو بھی سہولت اور متعلقہ ریاست ، شہر ، مقامی قوانین ، قواعدوضوابط ، لاگو ان لاک کے رہنما خطوط کے مطابق دوبارہ کھولا جاسکتا ہے۔
کووڈ-19 کے پھیلاؤ کو روکنے کے لئے احتیاطی اقدامات سے متعلق ’’ میوزیموں ،آرٹ گیلریو ں اور نمائشوں کے دوبارہ کھولنے ‘‘ کے لئے معیاری عملی ضابطوں  کی تفصیلات کے لئے برائے مہربانی یہااں کلک کریں:
https://static.pib.gov.in/WriteReadData/userfiles/SOPsMuseums&ArtGalleries5112020.pdf